کابل: په انټرکانټننټل هوټل برید کې لږ تر لږه ١٦ کسان ووژل شو
کابل کې په انټرکانټننټل هوټل د وسله والو بريد ۱۳ ساعته وروستو د ترهګرو بريد کوونکو په وژل کېدو پای ته رسېدلی او چارواکو ويلي حالات يې قابو کړي دي.
کورنو چار وزارت ويلي په خپله خبرپاڼه خپور کړي خبر کې ويلي برید د څلورو ترهګرو په وژنه پایې ته رسېدلی دی. " د بده مرغه په بريد کې څلور ملکي وګړي او يوه بهرنۍ ښځه وژل شوي او د څلورو پوليسو په ګډون پکې شپږ تنه ژوبل شوي دي". د خبر ترمخه امنيتي ځواکونو د هوټل نه ۱۶۰ تنه ويستي چې پکې ۴۱ هم شامل دي. د کورنو چارو وزات ويلي، "بريد حقاني شبکې کړی کومه ډله چې د افغانستان څخه بهر ځالي لري". افغانستان او امريکا تور لګوي چې پاکستان په خپله خاوره حقاني شبکه ساتي خو پاکستان دغه تورونه ردوي. د پاکستان د بهرنو چارو وزارت ویان محمد فېصل د کابل په هوټل بريد په سختو ټکو کې غندلی دی او ويلي پاکستان د هر ډول ترهګرۍ غندنه کوي. د کابل په انټرکانټننټل هوټل تېره شپه نزدې نهه بجې وسله وال برید شوی او چارواکو ويلي ؤ څلور ترهګر هوټل ته دننه ننوتي او نن د سه شنبې په ورځ تر سهار لسو بجو پورې د وسله والو سره د امنيتي ځواکونو نښته روانه وه. په کابل کې د امریکا سفارت د پنجشنبې، زيارت په ورځ خبرداری ورکړی ؤ چې "سخت دریزه وسله وال په هوټلنو د برید پلان لري". کابل کښې په وروستیو کښې د خونړي بریدونو زمه واري د داعش وسله والې ډلې اخستې خو افغان چارواکي وايي، په افغانستان کښې ډېری خونړي بریدونه د داعش ډلې په نوم حقاني شبکه ترسره کوي. د کابل په انټرکانټینینټل هوټل باندې وروستی ځل په ٢٠١١ کې برید شوی ؤ چې پکې د بهرملکيانو په ګډون ۲۱ تنه وژل شوي وو.